
Tapamaja tn 10  ja  A. Puškini tn 42a 
katastriüksuste liitmine

1. Asjaolud ja menetluse käik

Käesoleval ajal on Narva linna omandis Tapamaja tn 10 (kinnistu registriosa 2412150, katastritunnus 51101:001:0240, pindala 889 m², sihtotstarve Elamumaa 100%) ja A. Puškini tn 42a (kinnistu registriosa 56450, katastritunnus 51101:001:0141, pindala 330 m², sihtotstarve Elamumaa 100%) krundid.
Krundid on moodustatud vastavalt Narva Linnavolikogu 18.10.2012.a otsusega nr 120 kehtestatud detailplaneeringule “Puškini tn 42 ja selle lähiala” ning vastavalt samale planeeringule peaksid krundid olema ühendatud üheks katastriüksuseks (pos.5).

Kuna kruntide liitmisel tekib uus katastriüksus, siis kohalik omavalitsus peab oma otsusega määrama moodustatavale katastriüksusele koha-aadressi ja maa sihtotstarbe.
Lähtuvalt VV 23.10.2008 määrusega nr 155 kinnitatud ”Katastriüksuse sihtotstarvete liigid ja nende määramise korrale“ määrab moodustatavate kruntide maa sihtotstarbe kohalik omavalitsus oma otsusega maakatastriseaduse §-s 18 sätestatud alustel.

2. Õiguslikud alused
2.1 Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.2 Maakatastriseaduse §18 lõike 2 kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel;
2.3 Narva Linnavolikogu 18.10.2012.a otsusega nr 120 kehtestatud detailplaneering “Puškini tn 42 ja selle lähiala”;
2.4  Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

2.5 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel.

2.6 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.7 Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. Otsus

Kinnitada kehtestatud detailplaneeringu alusel Narva linnas Tapamaja tn 10 (51101:001:0240) ja  A. Puškini tn 42a (51101:001:0141) katastriüksuste liitmine ning määrata 
3.1  moodustatava krundi aadress – Tapamaja tn 10;

3.2  moodustatava krundi maa sihtotstarve – Elamumaa (001; E).

4. Rakendussätted

4.1 Tunnistada kehtetuks Narva Linnavalitsuse 30.04.2014.a korralduse nr 472-k „Maaüksusele aadressi määramine (A. Puškini tn 42a)“  ja  Narva Linnavalitsuse 14.01.2015.a korralduse nr 14-k „Maaüksusele aadressi määramine (Tapamaja tn 10)“;
4.2  Korraldus jõustub seadusega sätestatud korras;
4.3 
Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

